
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 989 

1 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άσκηση αρμοδιοτήτων Γενικού Γραμματέα Περιφέ¬ 
ρειας επί θεμάτων ΔΑΣΙΚΩΝ και μεταβίβαση του 
δικαιώματος υπογραφής σε προϊσταμένους Υπη¬ 
ρεσιακών Μονάδων της Περιφέρειας. 1 

Σύσταση Δημοτικού Νομικού Προσώπου με την επω¬ 
νυμία "Κέντρο Ανοικτής Προστασίας Ηλικιωμένων 

Δήμου Ευρωπού - Ν. Κιλκίς". 2 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Ανδρεώλα Δήμητρα του 
Αντωνίου κατοίκου Καστοριάς. 3 


ΑΠΟΦΑΣΕΙ Σ 

Αριθ. 7887 (1) 

Άσκηση αρμοδιοτήτων Γενικού Γραμματέα Περιφέρειας 
επί θεμάτων ΔΑΣΙΚΩΝ και μεταβίβαση του δικαιώμα¬ 
τος υπογραφής σε προϊσταμένους Υπηρεσιακών Μο¬ 
νάδων της Περιφέρειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του Ν. 2503/1997 "περί Διοίκησης, Ορ¬ 
γάνωσης, Στελέχωσης της Περιφέρειας κ.λπ." και ειδικό¬ 
τερα τις διατάξεις του άρθρου 1 παρ. 2του Νόμου αυτού. 

2. Τις διατάξεις των περί Δασών και Δασικών εν γένει 
εκτάσεων νόμων (Ν.Δ. 86/1969, Ν. 998/1979, Ν. 3208/ 
2003 κ.λπ.). 

3. Τα Π.Δ. με αριθμούς 332/1983, 347/1986 και 94/1993 
με τα οποία έχουν μεταβιβαστεί αρμοδιότητες του 
Υπουργού Γεωργίας στους Νομάρχες (Περ/κούς Δ/ντές, 
αναπληρ. Περ/κούς Δ/ντές) και στις Περιφερειακές αρχές 
διανομαρχιακού επιπέδου. 

4. Την υπ’ αριθμ. 3553/29.8.1997 απόφαση Γενικού 
Γραμματέα Π.Ι.Ν. "περί τοποθέτησης υπαλλήλων και 
προϊσταμένων στις οργανικές μονάδες της Περιφέρειας". 

5. Την υπ’ αριθμ. 12320/13.7.2000 απόφαση Γεν. Γραμ¬ 
ματέα Π.Ι.Ν. "περί άσκησης αρμοδιοτήτων επί θεμάτων 
δασικών κ.λπ.". 


6. Την ανάγκη καλύτερης λειτουργίας των δασικών Υπη¬ 
ρεσιών της Περιφέρειάς μας και καλύτερης εξυπηρέτη¬ 
σης του πολίτη, αποφασίζουμε: 

Α. Καθορίζουμε τις αρμοδιότητες που θα ασκούνται 
από μας προσωπικά, επί θεμάτων ΔΑΣΙΚΩΝ, όπως παρα¬ 
κάτω: 

ΘΕΜΑΤΑ ΔΙΟΙΚΗΤΙΚΑ 

1. Όσα συνιστούν ή περιέχουν άσκηση Κυβερνητικής 
πολιτικής. 

2. Άσκηση πειθαρχικής εξουσίας σε όλους τους υπαλ¬ 
λήλους των δασικών Υπηρεσιών. 

3. Η πρόσληψη πάσης φύσεως εποχιακού προσωπικού. 

4. Συγκρότηση Πρωτοβάθμιων Επιτροπών Επίλυσης 
Δασικών Αμφισβητήσεων (άρθρ. 10 Ν. 998/1979). 

5. Συγκρότηση Δευτεροβάθμιας Επιτροπής Επίλυσης 
Δασικών Αμφισβητήσεων (άρθρ. 10, Ν. 998/1979). 

6. Συγκρότηση Τριμελών Επιτροπών για την εξέταση 
αντιρρήσεων κατά του περιεχομένου αναρτηθέντων προ¬ 
σωρινών δασικών χαρτών (άρθρ. 27 παρ. 3 Ν. 2664/1998). 

7. Κύρωση δασικών χαρτών (άρθρ. 27 παρ. 4 Ν. 2664/ 
1998). 

8. Κάθε άλλη αρμοδιότητα που κατά την κρίση μας και 
κατά περίπτωση άπτεται θέματος πολιτικής ευθύνης. 

ΘΕΜΑΤΑ ΠΡΟΣΤΑΣΙΑΣ ΔΑΣΩΝ 

1. Απόφαση κατεδάφισης κτισμάτων, πάσης φύσεως 
εγκαταστάσεων εντός δημοσίων ή ιδιωτικών δασών και δα¬ 
σικών εκτάσεων που καταστράφηκαν ή καταστρέφονται 
από πυρκαγιά ή άλλη αιτία που προβλέπονται στην παρ. 2, 
άρθρ. 71, Ν. 998/1979 (άρθρ. 114παρ. 2και6 Ν. 1892/1990). 

2. Κατεδάφιση παράνομων κτισμάτων σε δάση και δα¬ 
σικές εκτάσεις (άρθρ. 114 παρ. 4 Ν. 1892/1990). 

3. Η απόφαση για την κήρυξη αναδασωτέων εκτάσεων 
(άρθρ. 38 και 41 Ν. 998/1979). 

4. Άρση αναδασώσεων (άρθρ. 44 Ν. 998/1979, άρθρ. 1 
παρ. 8 και άρθρ. 21 παρ. 2 Ν. 3208/2003). 

5. Η άσκηση ή μη αντιρρήσεων και προσφυγών κατά την 
εφαρμογή του άρθρ. 14 Ν. 998/1979 (προσωρινή επίλυση 
αμφισβητήσεων). 

6. Η έκδοση απόφασης περί απαγόρευσης της Θήρας 
και χορήγησης άδειας σε ορισμένες περιοχές και ορισμέ¬ 
να άτομα για λόγους εθνικής Ασφάλειας ή ανάκληση χο- 
ρηγηθήσας άδειας (άρθρ. 264 Ν.Δ. 86/1969 παρ. 4 και 5 
καιΒ.Δ. 733/1969). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΘΕΜΑΤΑ ΔΑΣΙΚΗΣ ΙΔΙΟΚΤΗΣΙΑΣ 

1. Παραχώρηση δασικών εκτάσεων για δημιουργία Του¬ 
ριστικών εγκαταστάσεων (άρθρ. 51 παρ. 3 Ν. 998/1979 
και Π.Δ. 94/1993). 

2. Παραχώρηση δασικών εκτάσεων για δημιουργία Βιο¬ 
μηχανικών μονάδων ή επέκταση αυτών (άρθρ. 56 παρ. 2 
και4Ν. 998/1979). 

3. Έγκριση επέμβασης για μεταλλευτικές και λατομικές 
εκμεταλλεύσεις (άρθρ. 57 παρ. 2δ Ν. 998/1979) και παρα¬ 
χώρηση δημόσιων δασών και δασικών εκτάσεων για τη 
δημιουργία εγκαταστάσεων και την εξυπηρέτηση μεταλ¬ 
λευτικών και λατομικών εργασιών (άρθρ. 57 παρ. 5α, β, γ 
Ν. 998/1979 και Π.Δ. 347/1986). 

4. Έγκριση επέμβασης σε δάση και δασικές εκτάσεις 
(άρθρ. 58, παρ. 1 Ν. 998/1979 και Π.Δ. 94/1993). 

5. Παραχώρηση κοινόχρηστων ή διαθεσίμων εποικιστι- 
κών εκτάσεων σε ειδικούς οικοδομικούς συν/σμούς (άρ¬ 
θρ. 33 παρ. 2α Ν. 1845/1989 και Π.Δ. 94/1993). 

6. Εξαγορά ιδιωτικών δασών (άρθρ. 49 παρ. 2 Ν.Δ. 
86/1969 και Π.Δ. 94/1993). 

7. Απαλλοτρίωση ιδιωτικών δασών (άρθρ. 49 παρ. 1 - 5 
Ν.Δ. 86/1969 και άρθρ. 1 Ν.Δ. 996/1971 και Π.Δ. 94/1993). 

8. Δικαίωμα προτίμησης αγοράς ιδιωτικών δασών και 
δασ. εκτάσεων (άρθρ. 72 Ν. 998/1979 και 94/1993). 

9. Παραχώρηση δασικών εκτάσεων (άρθρ. 13 παρ. 3 Ν. 
1738/1987) εφόσον πρόκειται για εκτάσεις από 10-50 
στρέμματα (η αρμοδιότητα μεταβιβάστηκε με το Π.Δ. 
94/1993). 

ΘΕΜΑΤΑ ΔΙΑΧΕΙΡΙΣΗΣ ΔΑΣΩΝ - ΔΡΥΜΩΝ - ΘΗΡΑΣ 

1. Ίδρυση κρατικών εκτροφείων θηραμάτων (άρθρ. 3 
και παρ. 1 άρθρ. 2 Ν. 177/1975 και Π.Δ. 94/1993). 

2. Ίδρυση ελεγχόμενων κυνηγετικών περιοχών και το¬ 
ποθέτηση προσωπικού (άρθρ. 3, 4 παρ. 15 Ν. 177/1975 
και άρθρ. 29 Ν. 2040/1992 και Π.Δ. 94/1993). 

3. Ο χαρακτηρισμός ΕΚΠ ως συνεχών (άρθρ. 29 Ν. 2040/ 
1992). 

4. Απόφαση κήρυξης στοιχείων της φύση και του τοπί¬ 
ου ως διατηρητέων μνημείων της φύσης (άρθρ. 3 παρ. 3 
Ν.Δ. 996/1971). 

5. Καθορισμός προθεσμίας συμμόρφωσης σε βιομηχα¬ 
νίες και βιοτεχνίες που τυχόν αποχετεύουν δηλητήρια σε 
υγροβιότοπους (άρ. 7 παρ. 3 εδάφ. ατης κοινής υπουργι¬ 
κής απόφασης 414985/1985). 

6. Έγκριση εκτέλεσης έργων και εργασιών που δε δια- 
ταράσσουν την οικολογική ισορροπία σε σημαντικούς 
βιότοπους πουλιών (άρ. 7 παρ. 3 εδάφ. δ της κοινής 
υπουργικής απόφασης 414985/1985). 

7. Απόφαση παραχώρησης εκμετάλλευσης, συντήρη¬ 
σης, βελτίωσης των δημόσιων δασών στους ΑΔΣ εργα¬ 
σίας (άρθρ. 3 και 11 Π.Δ/τος 126/1986). 

8. Απόφαση κατανομής πιστώσεων πάσης φύσεως. 

9. Απόφαση διάθεσης δημόσιου δασικού προσωπικού 
σε ιδιοκτήτες δασών (άρθρ. 184 του Ν.Δ. 86/1969 και Ν. 
2026/1992). 

10. Σύσταση αναγκαστικών συνεταιρισμών ιδιοκτησίας 
ιδιωτικών δασών (άρθρ. 1 αναγκαστικού νόμου 1627/1939, 
άρθρ. 151 παρ. 7, 8, 9του Ν.Δ. 86/1969 και Β.Δ. 733/1969). 

11. Ανακατανομή ποσοστών επιδότησης του προγράμ¬ 
ματος ανάπτυξηςτης μη Δημόσιας Δασοπονίας και εξου¬ 
σιοδότηση με την ετήσια κοινή απόφαση των Υπουργών 
Γεωργίας και Οικονομικών (Ν.Δ. 131/1974, Ν. 1409/1983 
και άρθρ. 39 του Ν. 2065/1992). 


Β. Μεταβιβάζουμε στον Γενικό Δ/ντή Περιφέρειας το δι¬ 
καίωμα να υπογράφει με εντολή μας, επί θεμάτων δασι¬ 
κών όπως ορίζεται παρακάτω: 

ΘΕΜΑΤΑ ΔΙΟΙΚΗΤΙΚΑ 

1. Κίνηση πάσης φύσεως Κ.Υ. αυτοκινήτων καθώς και η 
μετακίνηση όλων των υπαλλήλων των δασικών Υπηρε¬ 
σιών της Περιφέρειας, όταν πρόκειται για μετακινήσεις 
εκτός των ορίων αυτής. 

2. Μετακίνηση για την εκτός έδρας εκτέλεση υπηρεσίας 
των προϊσταμένων της Δ/νσης Δασών Περιφέρειας και 
της Δ/νσης Δασών Ν. Κέρκυρας και θεώρηση των σχετι¬ 
κών δικαιολογητικών για την πληρωμή των οδοιπορικών 
εξόδων και ημερησίων εκτός έδρας αποζημιώσεών τους. 

3. Χορήγηση πάσης φύσεως αδειών στους προϊσταμέ¬ 
νους της Δ/νσης Δασών Περιφέρειας και Δ/νσης Δασών 
Ν. Κέρκυρας. 

ΘΕΜΑΤΑ ΔΑΣΙΚΗΣ ΙΔΙΟΚΤΗΣΙΑΣ 

1. Αναγνώριση εκτάσεων ως αυτοτελών δασυλλίων 
υπέρ των κατόχων αυτών (άρθρ. 7 Ν.Δ. 86/1969 και Π.Δ. 
94/1993). 

2. Η απόφαση για ανταλλαγή δημοσίων εκτάσεων, δα¬ 
σικών ή μη με αξιόλογες δασικές ή μη εκτάσεις που ανή¬ 
κουν σε φυσικά ή νομικά πρόσωπα (άρθρ. 50 παρ. 3 Ν.Δ. 
86/1969 και Π.Δ. 332/1983). 

3. Παραχώρηση εποικιστικών εκτάσεων για δασικούς 
σκοπούς (άρθρ. 10Ν. 666/1977). 

ΘΕΜΑΤΑ ΕΘΝΙΚΩΝ ΔΡΥΜΩΝ - ΒΟΣΚΟΤΟΠΩΝ - ΘΗΡΑΣ 

1. Ίδρυση εκτροφείων θηραμάτων από ιδιώτες ή ΝΠΔΔ 
ή ΝΠΙΔ (παρ. 2 άρθρ. 4 Ν. 177/1975 και Π.Δ. 332/1985). 

2. Ίδρυση - λειτουργία ιδιωτικών ελεγχόμενων κυνηγε¬ 
τικών περιοχών (ΕΚΠ) (παρ. 13, άρθρ. 4 Ν. 117/1975 και 
Π.Δ. 332/1983). 

ΘΕΜΑΤΑ ΔΙΑΧΕΙΡΙΣΗΣ ΔΑΣΩΝ 

1. Η έγκριση μειώσεως του δημόσιου δασικού φόρου 
στις περιπτώσεις διάνοιξης δασικών οδών εντός των μη 
δημόσιων δασών (παρ. 5 και 6 άρθρ. 168 του Ν.Δ. 86/1969 
και Β.Δ. 709/1970) 

2. Η έγκριση μειώσεως του καταβαλλομένου διπλού δη¬ 
μόσιου δασικού φόρου των καέντων δασών (παρ. 2 του 
άρθρ. 164του Ν.Δ. 86/1969) 

Γ. Μεταβιβάζουμε στους προϊσταμένους των Δ/νσεων 
Δασών και Δ/νσεων Αυτ/σης και Διοίκησης της Περιφέ- 
ρειάς μας να υπογράφουν με εντολή μας (Ε.Γ.Γ.Π.Ι.Ν.) επί 
θεμάτων ΔΑΣΙΚΩΝ, έτσι όπως ορίζεται παρακάτω για τον 
καθένα: 

Γ1. Στον Προϊστάμενο της Δ/νσης Δασών Περιφέρειας: 

ΘΕΜΑΤΑ ΔΙΟΙΚΗΤΙΚΗΣ ΦΥΣΕΩΣ 

1. Χορήγηση πάσης φύσεως αδειών στο προσωπικό της 
Δ/νσης Δασών της Περιφέρειας. 

2. Μετακίνηση για την εκτός έδρας εκτέλεση υπηρεσίας 
του προσωπικού της Δ/νσης Δασών Περιφέρειας και θεώ¬ 
ρηση των σχετικών δικαιολογητικών για την πλήρωση των 
οδοιπορικών εξόδων και εκτός έδρας αποζημιώσεών τους. 

3. Καθορισμός της Περιφέρειας δικαιοδοσίας Δασαρ¬ 
χείων, Δασονομείων και Δασοφυλακίων (άρθρ. 25 Π.Δ. 
1213/1981 και Π.Δ. 332/1983). 

4. Συγκρότηση συνεργείων επιφυλακής για την πρόλη¬ 
ψη και καταστολή δασικών πυρκαγιών και ρύθμιση υπε- 

ρωριακής εργασίας για όλους τους δασικούς υπαλλή¬ 
λους Ν. Κέρκυρας στα πλαίσια των ανωτάτων ορίων προ- 
βλεπόμενων ωρών υπερωριακής απασχόλησης και των 
εγκεκριμένων αρμοδίως για το σκοπό αυτό ωρών και πι¬ 
στώσεων. 

ΘΕΜΑΤΑ ΔΑΣΙΚΗΣ ΙΔΙΟΚΤΗΣΙΑΣ 

1. Παραχώρηση ρητινευομένων δασών (άρθρ. 64 Ν. 
998/1979). 

2. Απαλλοτρίωση μη δημόσιων προστατευτικών δασών 
(άρθρ. 72 Ν.Δ. 86/1969). 

3. Παραχώρηση μεριδίου του δημοσίου επί συνιδιοκτη¬ 
τών με το δημόσιο δασών (άρθρ. 63 Ν. 998/1979). 

ΘΕΜΑΤΑ ΠΡΟΣΤΑΣΙΑΣ ΔΑΣΩΝ 

1. Ο συντονισμός για την παροχή βοήθειας προς κατά¬ 
σβεση πυρκαγιών των δασών (άρθρ. 28 παρ. 1, 2, 3 και 4 
Ν. 998/1979). 

2. Εκχέρσωση δημοσίων δασών και δασικών εκτάσεων 
(άρθρ. 46 Ν. 998/1979 και 173935/2240/81 Δ/γή Υπ. Γε¬ 
ωργίας). 

3. Εκχέρσωση ιδιωτικών δασών και δασικών εκτάσεων 
(άρθρ. 46 Ν. 998/1979 και 173935/2240/81 Δ/γή Υπ. Γε¬ 
ωργίας). 

ΘΕΜΑΤΑ ΔΑΣΙΚΩΝ ΕΡΓΩΝ 

1. Η έγκριση των μελετών δασοτεχνικών έργων και ο κα- 
θορισμόςτου τρόπου (αυτεπιστασία - εργολαβία) εκτέλε¬ 
σης αυτών (άρθρ. 5 και 7 Π.Δ. 437/1981, Β.Δ. 709/1980, 
Β.Δ. 192/1972 και Π.Δ. 332/1983). 

2. Η απόφαση ίδρυσης ή κατάργησης δασικών φυτω¬ 
ρίων (προβλέπεται από το άρθρ. 1 παρ. 7, 2 Π.Δ. 347/ 
1986, μεταβιβάστηκε με Π.Δ. 94/1993). 

3. Εκτέλεση Δασοτεχνικών έργων διανομαρχιακού επι¬ 
πέδου δι’ εργολαβίας. Εφαρμόζονται οι περί Δημοσίων 
Έργων ισχύουσες διατάξεις του Ν. 1418/1984 και του 
Π.Δ. 609/1985 όσον αφορά τα των δημοπρασιών, συμβά¬ 
σεων, εγγυήσεων, εκχωρήσεων, προθεσμιών, ποινικών 
ρήτρων, εκπτώσεων αναδοχών, διαλύσεων των εργολα¬ 
βιών, νέων τιμών μονάδων, επιβλέψεων και παραλαβών 
των έργων, ενστάσεων κ.λπ. (άρθρ. 8 Π.Δ. 437/1981 Π.Δ. 
332/1983, Π.Δ. 146/1986 και Ν. 2229/1994). 

ΘΕΜΑΤΑ ΕΘΝΙΚΩΝ ΔΡΥΜΩΝ - ΒΟΣΚΟΤΟΠΩΝ - ΘΗΡΑΣ 

1. Ο χαρακτηρισμός συνιδιοκτητών εκτάσεων, στις 
οποίες το δημόσιο συμμετέχει κατά το μικρότερο ποσο¬ 
στό ιδιοκτησίας, ως ιδιωτικών Ε Κ Π, ο καθορισμός μι¬ 
σθώματος υπέρ Δημοσίου, ως και ο καθορισμός του ετή¬ 
σιου δικαιώματος Θήρας υπέρ των συνιδιοκτητών (άρθρ. 
6 παρ. 4 Π.Δ. 453/1977 και Π.Δ. 332/1983). 

2. Ο διορισμός ταμία και τρίτου μέλους Εξελεγκτικής 
Επιτροπής των Κυνηγετικών Συλλόγων (άρθρ. 266 παρ. 7 
Ν.Δ. 86/1969 και αποφ. αρ. 25234/1637/7.4.1976). 

ΘΕΜΑΤΑ ΔΙΑΧΕΙΡΙΣΗΣ ΔΑΣΩΝ 

1. Η έγκριση διαχειριστικών εκθέσεων, σχεδίων ή εκθέ¬ 
σεων καρπώσεωςτων μη δημόσιων δασών και τροποποι¬ 
ήσεις αυτών (άρθρ. 141 παρ 3 Ν.Δ. 86/1969, Β.Δ. 
709/1970, Π.Δ. 1231/1981, Π.Δ. 332/1983). 

2. Η έγκριση αναθεώρηση ή τροποποίηση των προσω¬ 
ρινών ή μονίμων δασοπονικών σχεδίων και εκθέσεων δη¬ 
μοσίων δασών δασοσκεπούς εκτάσεως άνω των 20.000 
στρεμ. (Ν.Δ. 123/1981 αρ. ΙδΑββΠ.Δ. 332/1983). 


Γ2. Στους Προϊσταμένους των Δ/νσεων Δασών των Νο¬ 
μών: 

ΘΕΜΑΤΑ ΔΙΟΙΚΗΤΙΚΗΣ ΦΥΣΕΩΣ 

1. Χορήγηση πάσης φύσεως αδειών στο προσωπικό της 
Δ/νσήςτους. 

2. Μετακίνηση για την εκτός έδρας εκτέλεση υπηρεσίας 
του προσωπικού της Δ/νσήςτους, εντός ορίων Νομού και 
Περιφέρειας και θεώρηση των σχετικών δικαιολογητικών 
για την πληρωμή των οδοιπορικών εξόδων και ημερησίων 
εκτός έδρας αποζημιώσεώντους. 

3. Κίνηση πάσης φύσεως Κ.Υ. αυτοκινήτων εντός ορίων 
Νομού και Περιφέρειας. 

4. Έγκριση παράστασης εκπροσώπου Ν.Σ.Κ. ή ο διορι¬ 
σμός δικηγόρου σε δίκη κατά δασικού υπαλλήλου (Ν. 
1845/1989 και Π.Δ. 94/1993). 

5. Άδεια άσκησης επαγγέλματος ιδιώτη Δασολόγου 
(Ν.Δ. 86/1969 και Π.Δ. 332/1983). 

6. Άδεια άσκησης επαγγέλματος ιδιώτη Δασοπόνου 
(Ν.Δ. 86/1969 και Π.Δ. 332/1983). 

7. Έκδοση ειδικού πτυχίου Εργολήπτου Δημοσίων Δα¬ 
σοτεχνικών Έργων (Π.Δ. 437/1981 και Π.Δ. 332/1983). 

8. Απόφαση ενοικιάσεως δασικών κτιρίων (Ν.Δ. 86/1969 
και Β.Δ. 709/1970). 

9. Διορισμός εκτάκτων δασοφυλάκων και εποπτών πρασί¬ 
νου (Ν.Δ. 86/1969, Π.Δ. 709/1970 καιαριθμ. 154500/742/76). 

10. Ο διορισμός και η απόλυση ιδιωτικών Δασολόγων 
και Δασοφυλάκων και η άσκηση Πειθαρχικής εξουσίας 
επί αυτών (άρθρ. 183 Ν.Δ. 86/1969). 

11. Χορήγηση αντιγράφων εγγράφων δασικού περιεχο¬ 
μένου. 

12. Η διαδικασία πρόσληψης πάσης φύσεως εποχιακού 
προσωπικού. 

ΘΕΜΑΤΑ ΔΑΣΙΚΗΣ ΙΔΙΟΚΤΗΣΙΑΣ 

1. Παραχώρηση δασικών εκτάσεων για στρατιωτικούς 
σκοπούς (άρθρ. 17 Ν. 1734/1987). Η αρμοδιότητα μετα¬ 
βιβάστηκε με το Π.Δ. 94/1993. 

2. Παραχώρηση δασικών εκτάσεων μέχρι 10 στρέμ. (άρ¬ 
θρ. 13 Ν. 1734/1987). 

3. Αγροί που άλλαξαν μορφή. Ρύθμιση αγρών σε δασι¬ 
κές εκτάσεις (άρθρ. 14του Ν. 1734/1987). 

4. Έγκριση επέμβασης στα δάση και δασικές εκτάσεις 
για Δημόσια Έργα και Έργα Υποδομής (άρθρ. 58 παρ. 2 
Ν. 998/1979, άρθρ. 13 παρ. 3 Ν. 1822/1988, άρθρ. 2 παρ. 
3 Ν. 2941/2001 και Π.Δ. 94/1993). 

5. Η συγκρότηση Επιτροπής Διενέργειας Αποτερματι- 
σμού και Οριοθετήσεως Δημόσιων Δασών (Π.Δ. 577/ 
1980). 

6. Παραχώρηση καστανοτεμαχίων (άρθρ. 46 παρ. 1 Ν. 
1734/1987 και Π.Δ. 94/1993). 

7. Παραχώρηση χορτολιβαδικών εδαφών στους δή¬ 
μους και κοινότητες (άρθρ. 39 παρ. 6 Ν. 998/1979 και Π.Δ. 
94/1993). 

8. Περιορισμός, καθορισμός και απόσβεση δικαιωμά¬ 
των επί δασών (άρθρ. 57 παρ. 2 Ν.Δ. 86/1969). 

9. Έγκριση διάνοιξης δημοσίων οδών διαμέσου δασών 
και δασικών εκτάσεων (άρθρ. 48 παρ. 1 Ν. 998/1979 και 
Π.Δ. 94/1993). 

10. Διάνοιξη οδών διαμέσου δασών και δασικών εκτά¬ 
σεων για μήκος μεγαλύτερο των 1.000 μ. (άρθρ. 48 παρ. 3 
Ν. 998/1979 και Δ/γές Υπ. Γεωργίας α) 141018/1384/ 
9.3.1982 και β) 6965/11.10.1982). 

ΘΕΜΑΤΑ ΠΡΟΣΤΑΣΙΑΣ ΔΑΣΩΝ 

1. Έκδοση άδειας εκχέρσωσης εποικιστικών δασικών 
εκτάσεων που παραχωρήθηκαν με τις διατάξεις της 
Αγροτικής Νομοθεσίας μέχρι 11.6.1975 (άρθρ. 41 παρ. 2 
Ν. 2145/1993). 

2. Σύσταση αναγκαστικών δασικών συνεταιρισμών (άρ¬ 
θρ. 22 παρ. 4 Ν. 998/1979). 

3. Η τροποποίηση ή άρση των επιβληθεισών δασικών 
αστυνομικών διατάξεων "τα κυρηχθέντα ως προστατευτι¬ 
κά δάση" (άρθρ. 72 παρ. 2 Ν.Δ. 86/1969). 

4. Χαρακτηρισμός δασών ως προστατευτικών (άρθρα 
69, 70, 71 Ν.Δ. 86/1969 και άρθρ. 4 παρ. 6 Ν. 3208/2003). 

5. Άρση απαγόρευσης βοσκής (άρθρ. 105 παρ. 3 Ν.Δ. 
86/1969). 

6. Η τροποποίηση ή η ανανέωση των υπό του δασάρχου 
εκδιδομένων Δασικών Αστυνομικών διατάξεων βοσκής 
εφόσον δεν προβλέπεται προς τούτο διαφορετική διαδι¬ 
κασία (παρ. 5 άρθρ. 113 Ν.Δ. 86/1969). 

7. Η απόφαση περί επιβολής κατασχέσεως ζώων και 
τροχοφόρων δια τω οποίων μεταφέρονται δέντρα Χρι¬ 
στουγέννων από αναδασωτέες εκτάσεις (παρ. 4 άρθρ. 
270 του Ν.Δ. 86/1969). 

8. Εγκατάσταση πινακίδων σε δασικές εκτάσεις (άρθρ. 
20 παρ. 2 Ν. 998/1979 και Π.Δ. 332/1993). 

9. Εγκαταστάσεις κεραιών σταθμών στην ξηρά (άρθρ. 
41 παρ. 2 Ν. 2145/1993). 

10. Η έκδοση ειδικού κανονισμού ρύθμισης της διέλευ¬ 
σης και παραμονής των ιδιωτών εντός των δασών και δα¬ 
σικών εκτάσεων, επικίνδυνων περιοχών και η λήψη των 
μέτρων του επείγοντος χαρακτήρα (άρθρ. 25 παρ. 3δ 
Ν.998/1979 και Π.Δ. 332/1983). 

ΘΕΜΑΤΑ ΕΘΝΙΚΩΝ ΔΡΥΜΩΝ - ΒΟΣΚΟΤΟΠΩΝ - ΘΗΡΑΣ 

1. Ανάθεση διαχειριστικών μελετών, προγραμμάτων 
αξιοποίησης και εκτέλεσης έργων επί βοσκοτόπων (άρ¬ 
θρ. 4 Ν. 1734/1987). 

2. Σύλληψη θηράματος για επιστημονικούς σκοπούς ή 
εμπλουτισμού άλλης περιοχής (άρθρ. 4 παρ. 7 Ν. 177/ 
1975 και Π.Δ. 94/1993). 

3. Ίδρυση μόνιμων καταφυγίων θηραμάτων (άρθρ. 3 και 
παρ. 5, 6 άρθρ. 4 Ν. 177/1975 και Π.Δ. 94/1993). 

4. Η αναγνώριση κυνηγετικών συλλόγων ως συνεργα- 
ζομένων με το Υπ. Γεωργίας (άρθρ. 11 Ν. 177/1975 και 
Π.Δ. 94/1993). 

5. Έγκριση ετήσιου προγράμματος εργασιών και Θήρας 
καθώς και κανονισμός λειτουργίας της ΕΚΠ (άρθρ. 4 παρ. 
1,3, 4 Π.Δ. 453/1977 και Π.Δ. 332/1983). 

6. Η έγκριση προϋπολογισμού εσόδων και εξόδων των 
ΕΚΠ (άρθρ. 9 Π.Δ. 453/1977 και Π.Δ. 332/1983). 

7. Η έγκριση χορήγησης άδειας Θήρας σε κυνηγούς οι 
οποίοι έχουν καταδικαστεί α) για πταισματική παράβαση 
των διατάξεων περί Θήρας μετά την πάροδο δύο (2) ετών 
από της εκτίσεως της ποινής και β) για παραβάσεις που 
αναφέρονται στις παρ. 1/α, β, γ του άρθρ. 9 του Ν. 
177/1975 σε βαθμό πλημμελήματος μετά πάροδο πέντε 
(5) ετών από της εκτίσεως της ποινής (άρθρ. 264 παρ. I 
Ν.Δ. 86/1969 και άρθρ. 3 Ν. 177/1975). 

8. Η έκδοση αποφάσεως περί απαγορεύσεως της Θή¬ 
ρας σε περίπτωση μεγάλων χιονοπτώσεων και λόγω ιδιαί¬ 
τερα δυσμενών συνθηκών (άρθρ. 258 παρ. 3 εδ (στ) Ν.Δ. 
86/1969 κοινή υπουργική απόφαση 414985 άρθρ. 5 παρ. 
3 και Β.Δ. 733/1969 Π.Δ. 94/1993). 


9. Η Θήρα ελάφου, δορκάδος, αιγάγρου, αγριόγιδου, 
εφόσον ο αριθμός τούτων αυξηθεί (άρθρ. 258 παρ. I εδ. Δ' 
και Π.Δ. 94/1993). 

10. Καθορισμός χρόνου Θήρας λοιπών ειδών (άρθρ. 7 
παρ. 6 Π.Δ. 453/1977 και Π.Δ. 94/1993). 

11.0 περιορισμός Θήρας πτερωτών θηραμάτων κατά 
χρόνο, τόπο και αριθμό θηραμάτων λόγω ιδιαίτερα δυ¬ 
σμενών συνθηκών (αρ. 5 παρ. 3 κοινή υπουργική απόφα¬ 
ση 414985/1985). 

12. Ο καθορισμός ζώνης ασφαλείας στην περίπτωση 
Θήρας καθ' ομάδες και ειδικά μέτρα προστασίας θηραμά¬ 
των (άρθρ. 258 παρ. 3, 259 παρ. 2 (α, β) Ν.Δ. 86/1969). 

13. Η έγκριση χορηγήσεως άδειας για το φόνο και ταρί¬ 
χευση μη θηρεύσιμων θηραμάτων (άρθρ. 258 παρ. 4 Ν.Δ. 
86/1969 κοινή υπουργική απόφαση 414985/1985 άρθρ. 3 
παρ. 2 και Β.Δ. 733/1969 Π.Δ. 94/1993). 

14. Έγκριση χρήσεως παγίδων και δηλητηρίων κατά την 
διάρκεια της κυνηγετικής περιόδου (άρθρ. 261 Ν.Δ. 
86/1969, κοινή υπουργική απόφαση 414985/1985 άρθρ. 3 
παρ. 2,3 και Β.Δ. 733/1969). 

15. Η άσκηση του Διοικητικού και Διαχειριστικού ελέγ¬ 
χου ως και η έγκριση και τροποποίηση του προϋπολογι¬ 
σμού και απολογισμού των κυνηγετικών Οργανώσεων 
(άρθρ. 266 παρ. 7, 8, 10 Ν.Δ. 86/1969 Β.Δ. 709/1970). 

16. Απαγόρευση βοσκής σε καμένα δάση (άρθρ. 107 
παρ. 2 και 3 Ν.Δ. 86/1969). 

17. Απαγόρευση αιγοβοσκής σε δάση (άρθρ. 28 Ν. 
2040/1992 και Π.Δ. 94/1993). 

18. Ρύθμιση βοσκής κατοικίδιων ζώων (άρθρ. 111 Ν.Δ. 
86/1969). 

19. Τροποποίηση και ανανέωση δασικών αστυνομικών 
διατάξεων βοσκής (άρθρ. 113 παρ. 5 του Ν.Δ. 86/1969). 

20. Η έγκριση για τη χρησιμοποίηση παγίδων προς θή- 
ρευση για επιστημονικούς σκοπούς (παρ. 7 άρθρ. 252 
Ν.Δ. 86/1969 και Β.Δ. 709/1970). 

21. Η έγκριση Θήρας επιβλαβών θηραμάτων εντός κα- 
τοικημένων χώρων (άρθρ. 256 παρ. 1 Ν.Δ. 86/1969, κοινή 
υπουργική απόφαση 414985/1985 άρθρ. 3 παρ. 2 Β.Δ. 
733/1969, Π.Δ. 94/1993). 

22. Έγκριση απαγόρευσης βοσκής εκχερσώσεως εκτά- 
σεως ή υλοτομίας ή αποκλάδωσης δέντρων και συστά¬ 
δων καθώς και της εκτέλεσης έργων ή εργασιών που μπο¬ 
ρούν να διαταράξουν την οικολογική ισορροπία στις πε¬ 
ριοχές του άρθρ. 8 παρ. 1 κοινή υπουργική απόφαση 
414985/1985, για σκοπούς προστασίας και αναπαραγω¬ 
γής ζώων και πτηνών (άρθρ. 259 παρ. 3 Ν.Δ. 86/1969, κοι¬ 
νή υπουργική απόφαση 414985/1985, άρθρ. 7 παρ. 3 εδ. 
δ' και Β.Δ. 733/1969, Π.Δ. 94/1993). 

23. Οικονομική ενίσχυση υπό μορφή επιδοτήσεως αιγο- 
τροφών (άρθρ. 116παρ. 1 Ν.Δ. 86/1969 και Π.Δ. 94/1993). 

24. Έγκριση διάθεσης στα σχολείατηςπεριφέρειαςτης 
ΕΚΠ των αναγκαίων μέσων για την κατασκευή φωλέων και 
λοιπών κατασκευών, χρημάτων κ.λπ. για την προστασία 
των θηραμάτων και της μικροπανίδας (άρθρ. 2 παρ. 14 
Π.Δ. 453/1977 και Π.Δ. 94/1993). 

25. Διαδικασία διαπίστωσης, εκτίμησης κλπ ζημιών σε 
γεωργικές εκτάσεις και κτηνοτροφία εντός των ΕΚΠ (άρ¬ 
θρ. 5 παρ. 3 Π.Δ. 453/1977 και Π.Δ. 94/1993). 

26. Διαδικασία καταγραφής θηρευόμενων θηραμάτων 
κλπ (άρθρ. 7 παρ. 13 Π.Δ. 453/1977 και Π.Δ. 94/1993). 

27. Η αναγνώριση ιδιωτικών φυλακών Θήρας (άρθρ. 267 
παρ. 3 Ν.Δ. 86/1969 και Β.Δ. 733/1969). 

28. Η έκδοση απαγορευτικών διατάξεων ορισμένου 
χρόνου (άρθρ. 7παρ. 3 Ν. 177/1975 και Π.Δ. 94/1993). 

29. Η λήψη μέτρων προς διαφύλαξη του θηραματικού 
πλούτου σε ελώδεις εκτάσεις (παρ. 2 άρθρ. 257 Ν.Δ. 
86/1969 και κοινή υπουργική απόφαση 414985/1985 αρ. 8 
παρ. 5). 

30. Η έγκριση υποβολής ειδικής εισφοράς σε μέλη Κυ- 
νηγ. Συλλόγων γιατηνπρομήθεια μέσων μεταφοράς κ.λπ. 
(άρθρ. 267παρ. 4 Ν.Δ. 86/1969 και Β.Δ. 733/1969). 

31. Καταβολή μερίσματος σε ιδιοκτήτες εκτάσεων 
εντός ελεγχόμενων κυνηγετικών περιοχών (άρθρ. 4 παρ. 
12 Ν. 177/1975 και Π.Δ. 94/1993). 

32. Λήψη ειδικών μέτρων βελτίωσης των βιότοπων της 
άγριας πτηνοπανίδας (διατήρηση ή δημιουργία ζωντα¬ 
νών φρακτών στα όρια των ιδιοκτησιών, ίδρυση δεντρο- 
στοιχείων κατά μήκος αγροτικών δρόμων κ.λπ.) (αρ. 8 
παρ. 5 κοινή υπουργική απόφαση 414985/1985). 

33. Ορισμός δασολόγου γιατηνεκτίμηση ζημιών (άρθρ. 
5 παρ. 1ζ, 2, 3, Π.Δ. 453/1977 και Π.Δ. 332/1983). 

34. Ρύθμιση βοσκής σε αγρούς που βρίσκονται μέσα σε 
δάση (άρθρ. 109 παρ. 3 Ν.Δ. 86/1969). 

35. Ρύθμιση καθηκόντων δικαιωμάτων κλπ σώματος 
βοηθών κυνηγών (άρθρ. 4 παρ. 5 Π.Δ. 453/1977 και Π.Δ. 
94/1993). 

36. Συγκρότηση επιτροπής κρίσεως ικανότητας για 
τους για πρώτη φορά αιτούμενους έκδοσης άδειας Θή¬ 
ρας (άρθρ. 262 παρ. 6 Ν.Δ. 86/1996 και αποφ. Υπ. Γεωρ¬ 
γίας 37276/2984/10.7.1969 Π.Δ. 94/1993). 

37. Χαρακτηρισμός επιβλαβών εντός ΕΚΠ εκτός αυτών 
που χαρακτηρίζονται για όλη τη χώρα (άρθρ. 2 παρ. 4 Π.Δ. 
453/1977 και Π.Δ. 332/1983). 

ΘΕΜΑΤΑ ΔΙΑΧΕΙΡΙΣΗΣ ΔΑΣΩΝ 

1. Ανάθεση σε ιδιώτες δασολόγους της σύνταξης δα- 
σοπονικών εκθέσεων δημοσίων δασών (άρθρ. 117 παρ. 4 
Ν.Δ. 86/1969, άρθρ. 13 Β.Δ. 709/1970, Π.Δ. 94/1993). 

2. Η έγκριση και τροποποίηση πινάκων υλοτομίας των 
μη δημοσίων δασών εκτάσεως άνω των 50 στρ. (άρθρ. 
141 παρ. 2 Ν.Δ. 86/1969, Π.Δ. 332/1983). 

3. Εγγραφή στον προϋπολογισμό των δήμων και κοινο¬ 
τήτων ποσοστού εκ των προσόδων της βοσκής για έργα 
αναδάσωσης (άρθρ. 103 παρ. 3 Ν.Δ. 86/1969). 

4. Η αναθεώρηση των ενεργούμενων καταλογισμών σε 
υλοτομίες δασών (άρθρ. 97 Ν.Δ. 86/1969). 

5. Η απόφαση σε αντιρρήσεις του ενοικιαστού δάσους 
κατά του πρωτοκόλλου εγκαταστάσεως (άρθρ. 88 του 
από 19.11.1928 Π.Δ. και Β.Δ. 709/1970). 

6. Η απόφαση απόληψης προϊόντων κρατικών εκμεταλ¬ 
λεύσεων δημοσίων δασών από συνεταιρισμούς υλοτό¬ 
μων (άρθρ. 137 Ν .Δ. 86/1969). 

7. Η απόφαση για τη διάθεση χωρίς δημοπρασία σε δα¬ 
σικούς συνεταιρισμούς Εργασίας Ετοίμων δασικών προϊ¬ 
όντων που παρήχθησαν με αυτεπιστασία από δημόσια 
δάση καθώς και ο καθορισμός του τιμήματος αυτών (Π.Δ. 
616/1979). 

8. Η απόφαση για ενστάσεις πρωτοκόλλων εξέλεγξης 
συντασσόμενων από τους προϊσταμένους Δασαρχείων 
(Ν.Δ. 86/1969). 

9. Η απόφαση για την αναθεώρηση καταλογισμών για 
ζημιές από υλοτομούμενα δάση (άρθρ. 48 του από 
19.11.1928 Π.Δ. και Β.Δ. 709/1970). 

10. Η απόφαση για την απόληψη δασικών προϊόντων 
χωρίς δημοπρασία σε δασικούς συνεταιρισμούς καθώς 


και ο καθορισμούς του μισθώματος (άρθρ. 134 Ν.Δ. 
86/1969). 

11. Η απόφαση για τη λύση πολυετούς σύμβασης διά¬ 
θεσης ετοίμων δασικών προϊόντων απολαμβανομένων με 
αυτεπιστασία από δημόσια δάση (παρ. 2 άρθρ. 139 Ν.Δ. 
86/1969). 

12. Η απόφαση για την ποινική ή όχι δίωξη παραβατών 
παρανόμου υλοτομίας και μεταφοράς σε περιπτώσεις 
συντηρητικής κατασχέσεως (άρθρ. 274 Ν.Δ. 86/1969). 

13. Η απόφαση για την χωρίς δημοπρασία διάθεση ετοί¬ 
μων δασικών προϊόντων που παρήχθησαν σε δημόσια δά¬ 
ση, με αυτεπιστασία και δημοπρατήθηκαν δύο φορές χω¬ 
ρίς να κατακυρωθούν καθώς και ο καθορισμός του τιμή¬ 
ματος (παρ. 18 άρθρ. 138 Ν.Δ. 86/1969). 

14. Η απόφαση για τον καθορισμό ποσοστού φθοράς 
της επεξεργαζόμενης στα πριονιστήρια ξυλείας (παρ. 3 
άρθρ. 61 του από 19.11.1978 Π.Δ. και Β.Δ. 709/1970). 

15. Η απόφαση διαλύσεως μισθώσεων απόληψης δασι¬ 
κών προϊόντων σε δημόσια δάση (άρθρ. 98 του από 
19.11.1928 Π .Δ. και Β.Δ. 709/1970). 

16. Η κήρυξη έκπτωτου του μισθωτή πολυετούς μίσθω¬ 
σης δημοσίου δάσους στην περίπτωση μη εκπλήρωσης 
των υποχρεώσεώντου (άρθρ. 121 Ν.Δ. 86/1969). 

17. Η απόφαση κήρυξης έκπτωτου του τελευταίου 
αναδειχθέντος πλειοδότου δημοπρασίας διάθεσης δι¬ 
καιώματος απόληψης δασικών προϊόντων σε δημόσια 
δάση (άρθρ. 124 του από 19.11.1929 Π.Δ. και Β.Δ. 709/ 
1970). 

18. Η απόφαση με την οποία επιτρέπεται η ενέργεια εξέ- 
λεγξης δασικών προϊόντων από ένα δασικό υπάλληλο ή 
περισσότερους από δύο (παρ. 3 άρθρ. 90 Ν.Δ. 86/1969). 

19. Η απόφαση σύσταση δευτεροβάθμιας επιτροπής 
τελικής επιθεώρησης ρητινευόμενων δημοσίων δασών 
(άρθρ. 4 παρ. 3 του 439/1968 Β.Δ.). 

20. Η έγκριση αλλαγής του τόπου πρώτης αποθήκευ¬ 
σης και τόπου συγκέντρωσης και εξέλεγξης δασικών 
προϊόντων σε θέσεις έξω από τα όρια του Δασαρχείου 
στο οποίο έγινε η παραγωγή (άρθρ. 85 Ν.Δ. 86/1969 και 
του Β.Δ. 733/1969). 

21. Η έγκριση για την έκδοση Δασικής Αστυνομικής διά¬ 
ταξης η οποία ρυθμίζει τη μεταφορά των δασικών προϊό¬ 
ντων (άρθρ. 14 του από 15.9.1941 Π.Δ. άρθρ.101 Ν.Δ. 
86/1969 και Β.Δ. 709/1970). 

22. Η έγκριση εκδοθείσης από το Δασάρχη δασικής 
αστυνομικής διάταξης που ρυθμίζει τα θέματα απόληψης 
δασικών προϊόντων γενικά εκτός βαλανιδιού καθώς και 
αυτών της ρητίνευσης και η τροποποίηση ή άρση αυτών 
(άρθρ. 68 Ν.Δ. 86/1969). 

23. Η έγκριση επανάληψης της δημοπρασίας ενοικία- 
σηςτου δικαιώματος της ρητίνευσης και ολόκληρο το μή¬ 
να Φεβρουάριο (άρθρ. 2 παρ. 2 του 439 Β.Δ. και άρθρ. 102 
Ν.Δ. 86/1969). 

24. Η έγκριση ή τροποποίηση των συντασσόμενων πρω¬ 
τοκόλλων καταλογισμού ρητινευόμενων δημοσίων δα¬ 
σών από τη δευτεροβάθμιο επιτροπή (άρθρ. 4 παρ. 4 του 
439/1968 Β.Δ.). 

25. Η έγκριση πρακτικών δημοπρασίας εκποίησης δα¬ 
σικών προϊόντων που παρήχθησαν σε δημόσια δάση με 
αυτεπιστασία (παρ. Ιστ άρθρ. 138 Ν.Δ. 86/1969 και Π.Δ. 
963/1979). 

26. Η τεχνολογική εποπτεία και ο τεχνολογικός έλεγχος 
των δασικών βιομηχανικών και βιοτεχνικών επιχειρήσεων 
(Β.Δ. 427/1970). 

27. Η τροποποίηση ή άρση της επιβληθείσης απαγό¬ 
ρευσης ρητίνευσης σε παράνομα ρητινευθέντα δέντρα 
από τον Δασάρχη (άρθρ. 5παρ. 2του 439/1968 Β.Δ.). 

28. Κατανομή εσόδων μεταξύ δημοσίου και ΝΠΔΔ από 
την εκμετάλλευση δασών (άρθρ. 40 παρ. 2 Ν. 998/1979 
και Π.Δ. 94/1993). 

29. Ο ορισμός υπαλλήλων για τον τεχνολογικό έλεγχο 
των βιομηχανιών και βιοτεχνιών ξύλου πρίσεως - ξηράν- 
σεως ατμίσεως εμποτισμού - επεξεργασίας ρητίνης και 
κατασκευής ξυλοκιβωτίων διακινήσεως γεωργικών προϊ¬ 
όντων (άρθρ. 4 Β.Δ. 427/1970 και Β.Δ. 709/1970). 

30. Υπαγωγή εποικιστικών δασικών εκτάσεων στη δια¬ 
χείριση της δασικής Υπηρεσίας (άρθρ. 15 Ν. 1734/1987). 

31. Καθορισμός μισθώματος μεριδίου του Δημοσίου 
στα συνιδιόκτητα δάση (το από 7.10.1934 Π.Δ. και άρθρ. 
152τουΝ.Δ. 86/1969). 

32. Ο καθορισμός αυξημένου μισθώματος σε περιπτώ¬ 
σεις διάθεσης χωρίς δημοπρασία καρπώσεων έκτων κα- 
έντων δημοσίων δασών (παρ. 4 άρθρ. 164 Ν.Δ. 86/1969). 

33. Η έγκριση αδειών υλοτομίας για μικροϋλοτομικές 
ανάγκες και ο καθορισμός του μισθώματος (άρθρ. 127 
Ν.Δ. 86/1989). 

34. Η έγκριση για απόληψη δασικών προϊόντων από Δη¬ 
μόσια Δάση χωρίς δημοπρασία για τις ανάγκες: α) υδρό¬ 
μυλων, υδροτριβίων και λοιπών αγροτικών εγκαταστάσε¬ 
ων εντός ή πλησίον των δασών, β) μεταλλείων, γ) λιγνιτο- 
ρυχείων, καθώς και ο καθορισμός του μισθώματος (άρθρ. 
128 και 132 Ν.Δ. 86/1969). 

35. Η απόφαση για την σύσταση επιτροπής τελικής εξέ- 
λεγξης και επιθεώρησης δημοσίων δασών (άρθρ. 46 - 58 
- 70 του από 19.11.1928 Π.Δ. άρθρ. 92 - 95 του Ν.Δ. 
86/1969 και Β.Δ. 709/1970). 

36. Η έγκριση για τον συμψηφισμό πλεονασμάτων ή ελ¬ 
λειμμάτων μεταφερομένων δασικών προϊόντων (άρθρ. 11 
του από 15.9.1941 Π.Δ. και Β.Δ. 709/1970). 

37. Η έγκριση για την πώληση των ατελώς συλλεγόμε- 
νων καυσοξύλων και θάμνων στην περιφέρεια άλλου συ- 
νορεύοντος Δασαρχείου, ως και ο καθορισμός μισθώμα¬ 
τος ή φόρου στις περιπτώσεις διαθέσεως τούτων σε ερ¬ 
γοστάσια ασβεστοκαμίνους κ.λπ. (παρ. Ιβτου άρθρ. 177 
Ν.Δ. 86/1969). 

38. Η έγκριση υλοτομίας αναγνωσμένων δασοτεμαχίων 
εκτάσεως μέχρι 50 στρεμμάτων (Π.Δ. της 6.9.1931 και άρ¬ 
θρ. 141 του Π.Δ. 86/1969 και Β.Δ. 733/1969). 

39. Απόφαση διενέργειας δημοπρασιών για την εκμί- 
σθωση του αποκλειστικού δικαιώματος υλοτομίας και 
καρπώσεων δημοσίων δασών οποτεδήποτε (παρ. 5 άρθρ. 
123 Ν.Δ. 86/1969). 

40. Βεβαίωση (με απόφαση) για τη μη συμμόρφωση 
στην υποχρέωση διάθεσης ποσοστού από τα έσοδα εκ¬ 
μετάλλευσης ιδιωτικών δασών για την εκτέλεση δασικών 
έργων (άρθρ. 17 παρ. 4 Ν. 998/1979). 

41. Η απόφαση για την αναστολή ενεργούμενης υλοτο¬ 
μίας στην περίπτωση μη τήρησης από τους δασοκτήμο- 
νες ή μισθωτές των σχετικών βιβλίων (άρθρ. 15 του από 
15.4.1991 Π.Δ. και Β.Δ. 709/1970). 

42. Η απόφαση για την απόληψη δασικών προϊόντων 
χωρίς δημοπρασία που προέρχονται από τη διάνοιξη 
αντιπυρικών λωρίδων, τη διάνοιξη οδών ή χώρων για 
ίδρυση οιωνδήποτε εγκαταστάσεων ή ενέργεια μεταλ¬ 
λευτικών - ερευνών εντός δημοσίων δασών καθώς και ο 
καθορισμός του μισθώματος (άρθρ. 130 και 132 Ν.Δ. 86/ 
1969). 


43. Η απόφαση για τη διάθεση προϊόντων ΚΕΔ με πρό¬ 
χειρη δημοπρασία ή χωρίς δημοπρασία μέχρι του ποσού 
των 10 κ.μ. η έγκριση των πρακτικών του προχείρου δια¬ 
γωνισμού και ο καθορισμός του τιμήματος διάθεσης, χω¬ 
ρίς δημοπρασία (παρ. Ιγάρθρ. 138 Ν.Δ. 86/1969). 

44. Η απόφαση για την κάρπωση δημοσίων δασών χω¬ 
ρίς δημοπρασία στα οποία ισχύει το καθεστώς δουλείας 
καθώς και ο καθορισμός του μισθώματος (άρθρ. 133 Ν.Δ. 
86/1969). 

45. Η απόφαση για παραχώρηση χωρίς δημοπρασία 
του δικαιώματος συλλογής υπολειμμάτων της υλοτομίας 
δημοπρασιών δασών ή και της διαμόρφωσης αυτών σε 
καυσόξυλο ή ξυλάνθρακες καθώς και ο καθορισμός του 
μισθώματος (άρθρ. 131 και 132 Ν.Δ. 86/1969). 

46. Η απόφαση για το χαρακτηρισμό σκευών και εργα¬ 
λείων σαν δασικά προϊόντα (άρθρ. 4 του από 15.9.1941 
Π.Δ. και Β.Δ. 709/1970). 

47. Η απόφαση έγκρισης χορήγησης αδείας υλοτομίας 
οικοδομήσιμου ξυλείας ατομικών αναγκών με καταβολή 
του ημίσεως μισθώματος του πίνακα διατίμησης (άρθρ. 
168 Ν.Δ. 86/1969 και Β.Δ. 709/1970). 

48. Η απόφαση παράτασης του χρόνου μισθώσεως του 
αποκλειστικού δικαιώματος υλοτομίας και καρπώσεως δη¬ 
μοσίων δασών (άρθρ. 125 Ν.Δ. 86/1969 και Π.Δ. 733/1969). 

49. Η απόφαση ρητίνευσης σε δέντρατωνοποίωνη στη¬ 
θαία περίμετρος με το φλοιό είναι μικρότερη των 0,80 μ. 
Η χρησιμοποίηση χημικών ερεθιστικών ουσιών ρητίνευ¬ 
σης (άρθρ. 1 παρ. 3 και7του 439/1968 Β.Δ.). 

50. Η απόφαση συντηρητικώς κατασχεθέντων δασικών 
προϊόντων (άρθρ. 274 παρ. 2 Ν.Δ. 86/1969). 

51. Η έγκριση απαγόρευσης της ρητίνευσης σε προ¬ 
στατευτικά δάση ή σε δάσος που έγινε έντονη ρητίνευση 
και για λόγους διακοσμητικούς, αισθητικούς κ.λπ. (άρθρ. 
7 παρ. 1 του 439/1968 Β.Δ.). 

52. Η έγκριση για απόληψη δασικών προϊόντων από δη¬ 
μόσια δάση χωρίς δημοπρασία για την κατασκευή καλυ¬ 
βών ή παραπηγμάτων για την αποθήκευση των δασικών 
προϊόντων των δημοσίων δασών καθώς και ο καθορισμός 
του μισθώματος (άρθρ. 129 και 132 Ν.Δ. 86/1969, Β.Δ. 
192/1972 και Β.Δ. 709/1970). 

53. Η έγκριση για την καταβολή στο τέλος του διαχειρι¬ 
στικού έτους του οφειλόμενου δημόσιου δασικού φόρου 
(παρ. 2 άρθρ. 162τουΝ.Δ. 86/1969). 

54. Η έγκριση για τη μεταφορά ξυλείας παραγόμενης 
στα πριονιστήρια χωρίς δασονομικά έγγραφα και η από¬ 
φαση αναγνώρισης σφραγίδας ξυλοβιομηχανίας (παρ. 
1,2 αρ. 42 αρ. 3 και 6του από 15.9.1941 Π.Δ. και Β.Δ. 709/ 
1970 και Β.Δ. 58/1960). 

55. Η έγκριση διάθεσης δικαιώματος ρητίνευσης χωρίς 
δημοπρασία σε δασικούς συνεταιρισμούς καθώς και ο 
καθορισμός του μισθώματος (άρθρ. 8 παρ. 1 του 439/ 
1968 Β.Δ.). 

56. Η έγκριση ή μη κάρπωσης στα μη δημόσια δάση (άρ¬ 
θρ. 183, παρ. 5 του Ν.Δ. 86/1969 και Β.Δ. 709/1970). 

57. Η έγκριση καρπώσεως ατελώς ή με ελαττωμένο μί¬ 
σθωμα ή φόρο κατά την ενέργεια αντιπυρικών μέτρων 
(παρ. 4 άρθρ. 168 Ν.Δ. 86/1969 και Β.Δ. 709/1970). 

58. Η έγκριση των πρακτικών δημοπρασίας για τη διά¬ 
θεση του δικαιώματος απόληψης δασικών προϊόντων σε 
δημόσια δάση (άρθρ. 113 του από 19.11.1928 Π.Δ. και 
Π.Δ. 733/1969). 

59. Η έγκριση των πρακτικών δημοπρασίας εκποίησης 
αδέσποτων δασικών προϊόντων που το εκπλειστηρίασμα 

είναι μεγαλύτερο από τις 10.000 δρχ (= 29,35 ΕΥΡΩ) (άρ- 
θρ. 99 Ν.Δ. 86/1969). 

60. Η έγκριση χορήγησης παράτασης μίσθωσης ρητί¬ 
νευσης των δασών (άρθρ. 8παρ. 1 του 439/1968 Β.Δ.). 

61. Η έκδοση απαγορευτικών διατάξεων ρητίνευσης σε 
πάρκα, άλση γύρω από ιστορικούς χώρους κ.λπ. (άρθρ. 7 
παρ. 2 του 439/1968). 

62. Η έκδοση αποφάσεως περί παρατάσεως καρπώσε- 
ως μη δημόσιων δασών (άρθρ. 142 Ν.Δ. 86/1969, Β.Δ. 
733/1969 και Β.Δ. 709/1970). 

63. Ο καθορισμός τιμήματος κατασχομένων προϊόντων 
κ.λπ. (άρθρ. 271 παρ. 2 Ν.Δ. 86/1969). 

64.0 καταλογισμός στο ελάχιστο των βεβαιωθέντων δι¬ 
καιωμάτων του δημοσίου κατά την καταμέτρηση και έκ¬ 
δοση αδείας υλοτομίας δασικών προϊόντων (άρθρ. 98 
Ν.Δ. 86/1969 και άρθρ. 62 Π.Δ. 19.11.1928). 

ΘΕΜΑΤΑ ΔΑΣΙΚΩΝ ΕΡΓΩΝ 

1. Εκτέλεση δασοτεχνικών έργων δι αυτεπιστασίας (κυ¬ 
ρίως μικροεργολαβίες) (άρθρα 9,11,12,13,14 και 15του 
Π.Δ. 437/1981 και Π.Δ. 94/1993). 

2.0 καθορισμός του τρόπου σύνταξης των μελετών δα¬ 
σοτεχνικών έργων (αυτεπιστασία - ανάθεση) και η λήψη 
αποφάσεων για τα ανακύπτοντα κατά την εκπόνηση θέ¬ 
ματα (άρθρ. 1 και 2 Π.Δ. 437/1981 Ν. 716/1977, Β.Δ. 709/ 
1970, Β.Δ. 192/1972 και Π.Δ. 332/1983). 

3.0 σχεδιασμός των αναδασώσεωνλευκοκαλλιέργειας 
δεντροστοιχιών και η κατάρτιση πολυετών προγραμμά¬ 
των σε επίπεδο Νομού (προβλέπεται από άρθρ. 8 παρ. 2β 
και 23 Π.Δ. 46/1991, μεταβιβάστηκε με Π.Δ. 94/1993). 

4. Έγκριση ανάθεσης βοηθητικών εργασιών της μελέ¬ 
της δασικών έργων σε ιδιώτες Δασολόγους (Π.Δ. 437/ 
1981 άρθρ. 4παρ. 2 και Π.Δ. 94/1993). 

5. Η έγκριση εκτέλεσης δημοσίου δασικού έργου από 
ενδιαφερομένους, φυσικά ή νομικά πρόσωπα, με δαπάνη 
τους (Ν. 1418/1984 άρθρ. 20 και Π.Δ. 94/1993). 

6. Έγκριση επέμβασης σε δασικές εκτάσεις για κατα¬ 
σκευή μικρών δημ. Έργων (άρθρ. 58 παρ. 3 όπως αντικα- 
ταστάθηκε με το άρθρ. 12 Ν. 2040/1992). 

7. Η χορήγηση άδειας παραγωγής σπόρων για αναδα¬ 
σώσεις σε ιδιώτες συνεταιριστικές οργανώσεις και οργα¬ 
νισμούς (προβλέπεται από άρθρ. 1 Π.Δ. 347/1986, και 
Π.Δ. 94/1993). 

8. Διάνοιξη οδών διαμέσου δασών και δασικών εκτάσε¬ 
ων για μήκος μικρότερο των 1.000 μ. [άρθρ. 48 παρ. 3 Ν. 
998/1979 και Δ/γες Υπ. Γεωργίας (α) 141018/1384/ 
9.3.1982 και (β) 6965/11.10.1982]. 

Γ3. Στους προϊσταμένους των Δ/νσεων Αυτοδιοίκησης 
και Διοίκησης των Νομών πλην έδρας: 

1. Χορήγηση πάσης φύσεως αδειών στους προϊσταμέ¬ 
νους των Δ/νσεων Δασών των Νομών τους. 

2. Μετακίνηση για την εκτός έδρας εκτέλεση υπηρεσίας 
των προϊσταμένων των Δ/νσεων Δασών των Νομών τους 
εντός ορίων Νομών και Περιφέρειας και θεώρηση των σχε¬ 
τικών δικαιολογητικών για την πληρωμή των οδοιπορικών 
εξόδων και ημερησίων εκτός έδρας αποζημιώσεώς τους. 

3. Συγκρότηση συνεργείων επιφυλακής για την πρόλη¬ 
ψη και καταστολή δασικών πυρκαγιών και ρύθμιση υπε- 
ρωριακής εργασίας για όλους τους Δασικούς υπαλλή¬ 
λους των Νομών τους στα πλαίσια των ανωτάτων προ- 
βλεπομένων ορίων υπερωριακής απασχόλησης και των 
εγκεκριμένων αρμοδίως για το σκοπό αυτό ωρών και πι¬ 
στώσεων. 


ΡΥΘΜΙΣΗ ΓΕΝΙΚΩΝ ΘΕΜΑΤΩΝ 

1. Για όλες τις αναφερόμενες στην παρούσα διατάξεις 
ισχύει η γενική παρατήρηση: όπως αυτές ισχύουν σήμε- 
ρα. 

2. Όσες αρμοδιότητες δεν κατονομάζονται ρητά στην 
παρούσα και όσες μεταβιβαστούν σε εμάς στην πορεία 
του χρόνου θα ασκούνται από εμάς προσωπικά μέχρι 
νεωτέρας. 

3. Όταν οι προϊστάμενοι των Υπηρεσιών απουσιάζουν η 
άσκηση των εις την παρούσα προβλεπομένων αρμοδιο¬ 
τήτων τους θα γίνεται (Ε.Γ.Γ.Π.Ι.Ν.) από αυτούς που τους 
αναπληρούν σύμφωνα με τις εκάστοτε σχετικές περί ανα- 
πλήρωσης προϊσταμένων διατάξεις ή σχετικές αποφά¬ 
σεις μας. 

4. Αντίγραφα όλων των εγγράφων που σύμφωνα με 
την παρούσα θα υπογράφονται με εντολή δική μας 
(Ε.Γ.Γ.Π.Ι.Ν.) θα κοινοποιούνται στη Δ/νση Δασών Πε- 
ριφ. Ιονίων Νήσων. 

5. Όλα τα σχέδια εγγράφων των Δ/νσεων Δασών των 
Νομών που πρόκειται να υπογραφούν από εμάς, θα ελέγ¬ 
χονται και θα μονογράφονται προηγουμένως από το 
Δ/ντή Δασών Π.Ι.Ν. καταρχήν και από το Γενικό Δ/ντή 
Π.Ι.Ν. στη συνέχεια. 

- Κάθε προηγούμενη σχετική απόφαση παύει να ισχύει, 
σε ό,τι δε συμφωνεί μαζί της και του περιεχομένου της να 
λάβουν γνώση ενυπόγραφα (με φροντίδα του προϊσταμέ¬ 
νου) όλοι οι εμπλεκόμενοι μετά θέματα αυτά υπάλληλοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 16 Ιουνίου 2004 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθ. 2779 (2) 

Σύσταση Δημοτικού Νομικού Προσώπου με την επωνυμία 
"Κέντρο Ανοικτής Προστασίας Ηλικιωμένων Δήμου 
Ευρωπού - Ν. Κιλκίς". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 (Δη¬ 
μοτικός & Κοινοτικός Κώδικας). 

2. Την υπ’ αριθμ. 65/2004 απόφαση του Δ.Σ. Ευρωπού 
με την οποία αποφασίζεται η σύσταση Κέντρου Ανοικτής 
Προστασίας Ηλικιωμένων Δήμου Ευρωπού. 

3. Την υπ’ αριθμ. 5631/26.7.2000 (ΦΕΚ 1339/Β'/2000) 
απόφαση του Γενικού Γραμματέα Περιφέρειας Κεντρι¬ 
κής Μακεδονίας "περί μεταβίβασης δικαιώματος υπογρα¬ 
φής με εντολή Γ ενικού Γ ραμματέα Περιφέρειας Κεντρι¬ 
κής Μακεδονίας", αποφασίζουμε: 

1. Συστήνουμε στο Δήμο Ευρωπού του Ν. Κιλκίς Νο¬ 
μικό Πρόσωπο με την επωνυμία: "ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΕΥΡΩΠΟΥ". 

2. Σκοπός του Ν.Π. είναι: 

Α. Η παροχή εξωιδρυματικής προστασίας ηλικιωμένων. 

Β. Η παροχή σε ηλικιωμένα άτομα ιατρικής φροντίδας, 
φαρμακευτικής περίθαλψης, φυσιοθεραπείας και εργοα¬ 
πασχόλησης. 

Γ. Η δημιουργία ενός τόπου συνάντησης όπου οι ηλικιω¬ 
μένοι θα μπορούν να βρουν συντροφιά και υποστήριξη. 

Δ. Η προσφορά στους ηλικιωμένους οργανωμένης ψυ¬ 
χαγωγίας. 

Ε. Η παροχή βοήθειας στο σπίτι. 

Ζ. Η υλοποίηση Εθνικών και Ευρωπαϊκών Προγραμμά¬ 
των, για την παροχή υπηρεσιών υποστήριξης σε ηλικιω¬ 
μένους. 

Η. Η έρευνα, ενημέρωση και ευαισθητοποίηση. 

3. Πόροι του Ν.Π. είναι: 

Α. Η ετήσια επιχορήγηση από τον Δήμο Ευρωπού, 
ύψους 25.000,00 ευρώ, που θα προβλέπεται υποχρεωτι¬ 
κά στον προϋπολογισμό του. 

Β. Οι επιχορηγήσεις και κάθε άλλη παροχή του Κρά¬ 
τους. 

Γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

Δ. Έσοδα από την συμβολική χρηματική εισφορά με¬ 
λών. 

Ε. Εισπράξεις από το αντίτιμο πραγμάτων η υπηρεσιών 
που παρέχονται από το Ν.Π. 

Ζ. Πρόσοδοι από δική του περιουσία. 

Η. Κάθε άλλη νόμιμη πρόσοδος. 

4. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Το διοικητικό Συμβούλιο εκλέγει Αντιπρόεδρο και 
Γ ραμματέα. 


Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Ευ¬ 
ρωπού, η οποία ανέρχεται στο ύψος του 25.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 1 Ιουνίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗ Μ. ΣΑΡΗ ΓΙΑΝΝΗΣ 
-Φ- 

(3) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ανδρεώλα Δήμητρα του Αντωνίου 
κατοίκου Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Με την υπ’ αριθ. Δ.Υ.Π./2648/11.6.2004 απόφαση του 
Νομάρχη Καστοριάς χορηγείται στην Ανδρεώλα Δήμη¬ 
τρα του Αντωνίου άδεια ασκήσεως επαγγέλματος Κοινω¬ 
νικού Λειτουργού. 

Με εντολή Νομάρχη 
Η Διευθύντρια 

ΑΓΑΠΗ ΤΑΝΤΣΗ - ΠΑΠΑΡΙΖΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




